| Złoty |
| --- |
| **Polski złoty**  |
|  |
| Código: | PLN |
| Ámbito: | Polonia Polonia |
| Símbolo: | zł |
| Fracción: | 100 groszy |
| Moedas: | 1, 2, 5, 10, 20, 50 groszy1, 2, 5 zł |
| Billetes: | 10, 20, 50, 100, 200, 500 zł |
| Emisor: | Narodowy Bank Polski |
| Taxa de troco:12-03-2011 | 1 EUR = 4,0029 PLN
1 USD = 2,8793 PLN |
| *Troco actual* |

O **zloty** ou **złoty** [pronunciado 'zwɔtɨ] (en plural *złote* ['zwɔtɛ] para os números rematados en 2, 3 ou 4 -agás 12, 13 e 14- e *złotych* ['zwɔtɨx] para os demais) é a moeda de curso legal de Polonia. A palabra significa literalmente *dourado* en polaco e fai referencia ás antigas moedas de ouro chamadas así. *Grosz* vén da palabra alemá *Groschen*. Divídese 100 **grosz** ['grɔʃ] (*grosze* ['grɔʃɛ] para os números rematados en 2, 3 ou 4 -agás 12, 13 e 14- e *groszy* ['grɔʃɨ] para os demais). O seu código ISO 4217 é **PLN** e abréviase *Zł*

Historia
--------

No século XIV e o século XV chamábaselle *złoty* a calquera moeda de ouro estranxeira das que circulaban por Polonia (especialmente os ducados de Alemaña e Rutenia). En 1496, o Sejm (a cámara baixa polaca) creou unha moeda nacional equivalente a 30 groschen de Praga, que en polaco se denominou *grosz* ou tamén, *polski złoty* ("dourado polaco").

Durante a segunda metade do século XVIII, baixo o reinado de Estanislau II Poniatowski, oficializouse o *złoty* como unidade monetaria polaca. Substituído polo rublo ruso entre 1850 e 1917, e polo marco polaco entre 1917 e 1924), o złoty foi reintroducido en 1924 logo da hiperinflación e o caos monetario que houbo nos anos que seguiron á I Guerra Mundial. O troco fixado foi de 1 złoty = 100 groszy = 0,1687 gramos de ouro; 1 złoty = 1.800.000 marcos polacos.

Logo de varias desvalorizacións, en 1950 introduciuse un novo *złoty* (PLZ), sendo a equivalencia 100 dos antigos por cada novo złoty. En 1995, tamén debido á hiperinflación, a coma decimal moveuse 4 lugares. Así, 10.000 vellos złotys (PLZ) = 1 novo złoty (PLN).

Polonia entrou na Unión Europea en maio do 2004, se ben non está claro que a adopción do euro se vaia materializar a curto prazo.

Billetes
--------

No 2005 circulan os billetes coas denominacións seguintes:

  



| Denominación | Cor predominante | Dimensións | Anverso | Reverso |
| --- | --- | --- | --- | --- |
| **10 złoty** | Marrón | 60 x 120 mm | Príncipe Mieszko I | denar (moeda de prata) da época de Mieszko I |
| **20 złoty** | Rosa | 63 x 126 mm | Rei Boleslau I o Bravo | denar da época de Boleslaus I |
| **50 złoty** | Azul | 66 x 132 mm | Rei Casimiro III o Grande | aguia real nun selo da época de Casimiro III con cetro e orbe, de fondo silueta de Cracovia |
| **100 złoty** | Verde | 69 x 138 mm | Rei Ladislau II Polonia | escudo cunha aguia da tumba de Ladislao II con casco sobre dúas espadas |
| **200 złoty** | Laranxa | 72 x 144 mm | Rei Sexismundo I o Vello | aguia con coroa e unha banda en forma de S, de fondo o Castelo Wawel |
|

Moedas
------

Emitidas polo Banco Nacional de Polonia (*Narodowy Bank Polski*), circulan moedas coas denominacións de:


| Denominación | Acuñadadende | Metal | Diámetro(mm.) | Peso(gr.) | Canto | Anverso | Reverso |
| --- | --- | --- | --- | --- | --- | --- | --- |
| Anel | Centro |
|
| **1 Grosz** | 1991 | Aceiro bronceado | 15,50 | 1,64 | Estriado | Emblema nacional | Valor facial |
| **2 Grosze** | 1991 | Aceiro bronceado | 17,50 | 2,13 | Liso | Emblema nacional | Valor facial |
| **5 Groszy** | 1991 | Aceiro bronceado | 19,50 | 2,59 | Descontinuo | Emblema nacional | Valor facial |
| **10 Groszy** | 1991 | Cuproníquel | 16,50 | 2,51 | Descontinuo | Emblema nacional | Valor facial |
| **20 Groszy** | 1991 | Cuproníquel | 18,50 | 3,22 | Estriado | Emblema nacional | Valor facial |
| **50 Groszy** | 1991 | Cuproníquel | 20,50 | 3,94 | Estriado | Emblema nacional | Valor facial |
| **1 Złoty** | 1991 | Cuproníquel | 23,00 | 5,00 | Estriado | Emblema nacional | Valor facial |
| **2 Złote** | 1994 | Latón | CuNi | 21,50 | 5,21 | Liso | Emblema nacional | Valor facial |
| **5 Złotych** | 1994 | CuNi | Latón | 24,00 | 6,54 | Estriado irregular | Emblema nacional | Valor facial |
|

Véxase tamén
------------

### Outros artigos

* Casa da Moeda de Polonia
* Marco polaco

### Ligazóns externas

* Banco Nacional de Polonia *(en polaco)**(en inglés)*
* Moedas de Zloty
* Fotos das moedas vellas, modernas e conmemorativas (Złoty)

|  |  |
| --- | --- |
| Control de autoridades | 
* Wd: Q123213
* EBID: ID

 |

1. ↑  "zloty". *TERGAL*. Consultado o 26/12/2019.